ଅର୍ଗସ ବ୍ୟୁରୋଃ ନ୍ୟାସନାଲ ସୁପର କମ୍ପ୍ୟୁଟିଂ ଅଭିଯାନ (ଏନଏସଏମ) ଅଧୀନରେ ନିର୍ମିତ 'ପରମ ସିଦ୍ଧି' ନାମକ ଭାରତୀୟ ସୁପର କମ୍ପ୍ୟୁଟର ବିଶ୍ବର 500ଟି ଶକ୍ତିଶାଳୀ କମ୍ପ୍ୟୁଟର ତାଲିକାରେ 63ତମ ସ୍ଥାନ ପାଇଛି।
ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ବିଭାଗ ମଙ୍ଗଳବାର ଏହି ସୂଚନା ଦେଇଛନ୍ତି। ଏହା ଏକ ଐତିହାସିକ ମୁହୂର୍ତ୍ତ ବୋଲି ଡିଏସଟି ସଚିବ ଆଶୁତୋଷ ଶର୍ମା କହିଛନ୍ତି। ସୁପର କମ୍ପ୍ୟୁଟର କ୍ଷେତ୍ରରେ ଭାରତ ହେଉଛି ବିଶ୍ୱର ବୃହତ୍ତମ ଭିତ୍ତିଭୂମି କେନ୍ଦ୍ର ମଧ୍ୟରୁ ଅନ୍ୟତମ, ଏହା ପରମ ସିଦ୍ଧି-ଏଆଇର ର୍ୟାଙ୍କିଙ୍ଗ ଦ୍ୱାରା ପ୍ରମାଣିତ ହୋଇଛି।
ସେ କହିଛନ୍ତି ଯେ ମୋର ବିଶ୍ୱାସ ଅଛି ଯେ ପରମ ସିଦ୍ଧ-ଏଆଇ ଦ୍ୱାରା ଆମର ଜାତୀୟ ଏକାଡେମିକ୍, ବିକାଶ ଏବଂ ଅନୁସନ୍ଧାନ ପ୍ରତିଷ୍ଠାନଗୁଡ଼ିକ ମଜବୁତ ହେବ। ଏହା ବ୍ୟତୀତ ଜାତୀୟ ଜ୍ଞାନ ନେଟୱାର୍କରେ ବିସ୍ତାରିତ ଶିଳ୍ପ ଏବଂ ଷ୍ଟାର୍ଟଅପ୍ ମଧ୍ୟ ଉପକୃତ ହେବେ । ଡିଏସଟି କହିଛି ଯେ ଏଆଇ ପ୍ରଣାଳୀ ଦ୍ବାରା ସ୍ୱାସ୍ଥ୍ୟ ସେବା ଉପକୃତ କରିବ ଏବଂ ବନ୍ୟା ପ୍ରଭାବିତ ଅଞ୍ଚଳରେ ପୂର୍ବାନୁମାନ କରିହେବ।
